[ख ] अगर वैकल्पिक विषय हटा दिए गये तो बेरोजगार अभ्यर्थी केवल राजस्थान के लिए ही खुद को तैयार कर पांएगे क्योंकि अन्य राज्यों की लोक सेवाओं में तो वैकल्पिक विषय लेने जरूरी हैं , और जिनकी तैयारी के अभाव में राजस्थान के युवकों के पास केवल राजस्थान की लोक सेवाओं का ही एक विकल्प होगा , दूसरे लोक सेवा योग नहीं । अब अगर यह माना जाए कि उन्हें वैकल्पिक विषयों की तैयारी साथ साथ करते रहना चाहिए , तो महोदय , यह भी एक अन्याय होगा क्योंकि एक राजस्थान का बेरोजगार जो अन्य राज्यों की लोक सेवाओं के मद्देनज़र वैकल्पिक विषयों को तैयार करता है उसे कुल आठ पेपर तैयार करने होंगे , और उसी राजस्थान का दूसरा कोई बेरोजगार [जो अन्य राज्य लोक सेवाओं की परीक्षा में वैकल्पिक विषयों को चुने जाने की अनिवार्यता और खुद की अक्षमता के कारण नहीं बैठना चाहता है ] केवल चार पेपर तैयार करेगा और आनुपातिक रूप से इन प्रश्न पत्रों को ज्यादा वक्त दे पायेगा और लाभप्रद स्थिति में रहेगा ।